पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से बचाव के लिए जिले भर में वैक्सीनेशन कार्य चल रहा है। हालांकि, वर्तमान में पहले की तुलना में कम ही लोग वैक्सीन लगवाने के लिए पहुंच रहे है, उसका कारण जिले भर में कोरोना कर्फ्यू का लगा होना है, लेकिन वैक्सीन लगवाने के लिए प्रशासन द्वारा छूट प्रदान की गई है।
शनिवार को वैक्सीन लगवाने लिए जिले भर में 38 सेंटर बनाए थे, जहां पर 1380 लोगों को वैक्सीन का डोज लगवाने का लक्ष्य रखा गया था, परंतु यहां पर 1239 लोग ही वैक्सीन लगवाने के लिए पहुंचे । इन केंद्रों पर 45 प्लस के 789 और 60 प्लस के 362 लोगों ने पहुंच कर पहला और दूसरा डोज लगवाया है। 18 प्लस वालों के लिए करना होगा इंतजार : प्रदेश सरकार को वैक्सीन के डोज नहीं मिल पाने से 18 प्लस वालों को एक मई से वैक्सीनेशन कार्य प्रारंभ नहीं हो पाया है। इस उम्र के लोगों को अभी इंतजार करना होगा।
वैक्सीन के 1500 डोज बचे है
वैक्सीन के 1500 डोज बचे हैं, जो सोमवार के दिन ही लग जाएंगे। वैक्सीनेशन कार्य जारी रखने के लिए एक-दो दिन में डोज प्राप्त होने की उम्मीद है। 45 प्लस और 60 प्लस वालों को पहला व दूसरा डोज तय तारीख पर लगता रहेगा। ऐसे प्रयास किए जा रहे हैं।
-डॉ. सोमनदास, टीकाकरण अधिकारी, रायसेन।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn